ОШ „Влада Аксентијевић“

Наставник Жељко Милорадовић

Шести разред (V /1,2,3)

**Час историје бр. 12**

Наставна тема Стари век

Наставна јединица Култура Старог истока

Тип часа Обрада

Облици рада Рад у пару, индивидуални, фронтални

Циљеви и задаци часа Усвајање основних знања специфичној култури старог истока, усвајање основних појмова.

Наставне методе Вербална, демонстративна, текстуална

Наставна средства и потребан материјал Карта, табла, уџбеник

Корелација Природа и друштво, географија

Стандарди

[ИС.1.1.1. именује и разликује основне временске одреднице](http://portal.ceo.edu.rs/file.php/7/istorija/IST.1.1.1.pdf)
[ИС.1.1.2. именује историјске периоде и зна редослед историјских периода](http://portal.ceo.edu.rs/file.php/7/istorija/IST.1.1.2.pdf)
[ИС.1.1.8. именује најважније појаве из опште историје](http://portal.ceo.edu.rs/file.php/7/istorija/IST.1.1.8.pdf)

[ИС.1.1.6. препознаје значење основних појмова из историје цивилизације](http://portal.ceo.edu.rs/file.php/7/istorija/IST.1.1.6.pdf)

[ИС 1.1.10. уме да наведе узроке и последице најважнијих појава из прошлости](http://portal.ceo.edu.rs/file.php/7/istorija/IST.1.1.10.pdf)

**Ток часа**:

**Уводни део часа** 10 мин

Пошто упишем час најавим тему часа, наставне јединице и испишем наслов на табли.

Култура старог истока

Објаснити деци да су то у нашој књизи две лекције али да нису дуге и да ћемо их ми урадити као једну лекцију из два дела.

Објаснити да ће све добијене задатке током часа радити у пару и да ће им бити потребна књига.

Објаснити да ћу ја на табли писати питања а да ће они сами морати да дођу до одговора уз помоћ књиге и другара.

Као и обично почињемо са неколико питања која се тичу градива претходних лекција:

- На територији којих данашњих држава се налазе Египат и Месопотамија?

- Које реке протичу кроз Египат и Месопотамију.

- Који народи сз живели у Месопотамији.

- По чему су познати Сумери?

- итд.

**Главни део часа** – 35 минута

Почињемо од разумевања наслова лекције.

На шта мислимо кад кажемо култура неког народа? Шта је то култура?

Ђаци су позвани да дају одговоре и пошто их саслушам уколико нема доброг одговора дајем одговор да је то све оно што је један народ створио: обичаји, храна, проналасци, уметничка и научна достигнућа итд. Најкраће је то записати као „Оно што разликује један народ од другог“.

Каква је религија народа старог истока?

Једна од основних ствари које чине културу и на њу утичу јесте религија или вера.

Постављамо питање какве су религије наода старог истока? То смо већ помињали и очекујем да ће из прве дати тачан одговор.

Ђаци добијају задатак да на одређеној страни прочитају део текста и сами у своје свеске упишу по три божанства из старе Египатске и старе Месопотамске религије.

Каква су писма и каква књижевност постојали на старом истоку?

Писма. Подсећамо се приче о писмима, које је прво и где је настало?

Окрећемо одговарајућу страницу књиге и налазимо слике писама хијероглифа и клинастог писма. Подсећам их да добро упамте ова писма због теста. Добијају задатак да сами, прочитавши по неколико реченица из књиге напишу по нешто о сваком писму.

Какво је то гласовно писмо?

Очекујем да ће се збунити када у књизи нађу неколико реченица о феничанском, гласовном, писму. Објашњавам разлику између гласовног и сликовног писма.

Објасни појмове:

* Мумија,
* Саркофаг,
* Балсамовање,
* Еп о Гилгамешу,
* ....

Задатак је да деца нађу следеће речи у тексту и да их објасне сами или у пару ако им је тако лакше.

**Завршни део часа** – 15 минута

Пошто и то урадимо за крај одлажемо књиге и свеске и гледамо једну малу презентацију о египатским пирамидама као највећем утиску са Старог истока.

Најављујемо тест за следећу недељу, петнаестоминутни.